CELEX: 32002R1937
Language: mt
Date: 2002-10-30 00:00:00
Title: Ir-Regolament tal-Kummissjoni (KE) Nru 1937/2002 tat-30 ta’ Ottubru 2002 li jemenda l-Annessi II u III mar-Regolament tal-Kunsill (KEE) Nru 2377/90 li jipprovdi proċedura Komunitarja għat-twaqqif ta’ limiti massimi ta’ residwi ta’ prodotti mediċinali veterinarji fl-ikel li joriġina mill-annimaliTest b’rilevanza għaż-ŻEE

Avviż Legali Importanti

|

32002R1937

Official Journal L 297 , 31/10/2002 P. 0003 - 0005

		Ir-Regolament tal-Kummissjoni (KE) Nru 1937/2002tat-30 ta’ Ottubru 2002li jemenda l-Annessi II u III mar-Regolament tal-Kunsill (KEE) Nru 2377/90 li jipprovdi proċedura Komunitarja għat-twaqqif ta’ limiti massimi ta’ residwi ta’ prodotti mediċinali veterinarji fl-ikel li joriġina mill-annimali(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jwaqqaf il-Komunità Ewropea,Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990 li jipprovdi proċedura Komunitarja għat-twaqqif ta’ limiti massimi ta’ fdalijiet ta’ prodotti mediċinali veterinarji fl-ikel li joriġina mill-annimali [1], kif l-aħħar emendat mir-Regolament tal-Kummissjoni (KE) Nru 1752/2002 [2], u partikolarment l-Artikoli 6 u 8 tiegħu,Billi:(1) Skond ir-Regolament (KE) Nru 2377/90, għandhom jiġu stabbiliti progressivament limiti massimi ta’ fdalijiet għas-sustanzi kollha li huma attivi farmakoloġikament li jkunu wżati fil-Komunità f’prodotti mediċinali veterinarji intenzjonati għall-amministrazzjoni lill-annimali li jintużaw għall-ikel.(2) Il-limiti massimi ta’ fdalijiet għandhom ikunu stabbiliti biss wara l-eżami mill-Kumitat għall-Prodotti Mediċinali Veterinarji ta’ l-informazzjoni kollha rilevanti dwar is-sigurtà tar-residwi tas-sustanza kkonċernata għall-konsumatur ta’ l-affarijiet ta’ l-ikel li joriġinaw mill-annimali u l-impatt tal-fdalijiet fl-ipproċessar industrijali ta’ l-ikel.(3) Sabiex jiġu stabbiliti l-limiti massimi tal-fdalijiet fi prodotti mediċinali veterinarji fl-ikel li joriġina mill-annimali, huwa neċessarju li jiġu speċifikati l-ispeċi ta’ annimali li fihom jistgħu jkunu preżenti fdalijiet, il-livelli li jistgħu jkunu preżenti f’kull wieħed mit-tessuti rilevanti tal-laħam miksuba mill-annimal trattat (it-tessut immirat) u n-natura tal-fdalijiet li tkun rilevanti għall-monitoraġġ tal-fdalijiet (il-fdalijiet ta’ l-istrument li jimmarka).(4) Għall-kontroll tal-fdalijiet, kif stabbilit fil-leġislazzjoni Komunitarja fuq din il-materja, normalment għandhom ikunu stabbiliti limiti massimi ta’ fdalijiet għat-tessut bersall tal-fwied jew il-kliewi. Iżda, il-fwied u l-kilwa huma frekwentement imneħħija mill-karkassi fil-kummerċ internazzjonali, u għalhekk il-limiti massimi ta’ fdalijiet għandhom dejjem ikunu stabbiliti għat-tessuti tal-muskoli jew tax-xaħam.(5) Fil-każ tal-prodotti mediċinali veterinarji għall-għasafar li jbidu, l-annimali li jreddgħu, jew in-naħal ta’ l-għasel, limiti massimi ta’ residwi għandhom jkunu stabbiliti wkoll għall-bajd, ħalib jew għasel.(6) Is-Salicylate ta’ l-aluminju, bażiku u omeprazole għandhom jiddaħħlu fl-Anness II mar-Regolament (KEE) Nru 2377/90.(7) Sabiex jitlestew l-istudji xjentifiċi, għandhom jiddaħħlu t-tulathromycin u l-fenvalerate fl-Anness III mar-Regolament (KEE) Nru 2377/90.(8) Għandu jingħata perjodu xieraq qabel id-dħul fis-seħħ ta’ dan ir-Regolament sabiex jippermetti lill-Istati Membri sabiex jagħmlu l-aġġustament neċessarju għall- awtorizzazzjonijiet sabiex ipoġġu fis-suq il-prodotti mediċinali veterinarji kkonċernati li jkunu ġew approvati skond id-Direttiva 2001/82/KE [3] tal-Parlament Ewropew u tal-Kunsill sabiex jieħdu in konsiderazzjoni id-dispożizzjonijiet ta’ dan ir-Regolament.(9) Il-miżuri provduti f’dan ir-Regolament huma konformi ma’ l-opinjoni tal-Kumitat Permanenti dwar il-Prodotti Mediċinali Veterinarji,ADOTTAT DAN IR-REGOLAMENT:L-Artikolu 1L-Annessi II u III mar-Regolament (KEE) Nru 2377/90 huma emendati permezz ta’ dan ir-Regolament kif jirriżulta mill-Anness ta’ dan ir-Regolament.L-Artikolu 2Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament jorbot fl-intier tiegħu u huwa japplika direttament fl-Istati Membri kollha.Magħmul fi Brussel, it-30 ta’ Ottubru 2002.F’isem il-KummissjoniErkki LiikanenMembru tal-KummissjoniL[1] ĠU L 224, tat-18.8.1990, p. 1.[2] ĠU L 264, tat-2.10.2002, p. 18.[3] ĠU L 311, tat-28.11.2001, p. 1.--------------------------------------------------L-ANNESSA. L-Anness II mar-Regolament (KEE) Nru 2377/90 huwa emendat kif ġej:1. Kimiċi mhux organiċi"Sustanza(i) farmakoloġikament attiva(i) | Speċi ta' l-annimali | Dispożizzjonijiet oħra |Salicylate ta' l-aluminju, bażiku | L-ifrat | Għall-użu orali biss; Mhux għall-użu f'annimali li jipproduċu l-ħalib li jiġi konsumat mill-bniedem" |2. Komposti Organiċi"Sustanza(i) farmakoloġikament attiva(i) | Speċi ta' l-annimali | Dispożizzjonijiet oħra |Omeprazole | L-ekwini | Għall-użu orali biss" |B. L-Anness III mar-Regolament (KEE) Nru 2377/90 huwa emendat kif ġej:1. Aġenti anti-infettivi1.2. Antibjotiċi1.2.2. Makrolidi"Sustanza(i) attiva(i) farmakoloġikament | Residwu ta' l-immarkar | Speċi ta' l-annimali | MRL | Tessuti eżaminati | Dispożizzjonijiet oħra |Tulathromycin | (2R, 3S, 4R, 5R, 8R, 10R, 11R, 12S, 13S, 14R)-2-ethyl-3, 4, 10, 13-tetrahydroxy-3, 5, 8, 10, 12, 14-hexamethyl-l1-[[3, 4, 6-trideoxy-3-(dimethylamino)-β-D-xylo-hexopyranosyl]oxy]-1-oxa-6-azacyclopent-decan-l5-one espressi bħala ekwivalenti għat-tulathromycin | L-ifrat | 100 µg/kg | Xaħam | L-MRL temporanji jiskadu fl-1 ta' Lulju 2004; mhux għall-użu f'annimali li jipproduċu ħalib li jiġi konsumat mill-bniedem |3000 µg/kg | Fwied |3000 µg/kg | Kliewi |Il-ħnieżer | 100 µg/kg | Ġilda u xaħam | L-MRL temoranji jiskadu fl-1 ta' Lulju 2004 |3000 µg/kg | Fwied |3000 µg/kg | Kliewi" |2. Aġenti ta’ kontra l-parassiti2.2. Aġenti ta’ kontra l-ektoparassiti2.2.3. Pyrethroids"Sustanza(i) attiva(i) farmakoloġikament | Residwu ta' l-immarkar | Speċi ta' l-annimali | MRL | Tessuti eżaminati | Dispożizzjonijiet oħra |Fenvalerate | Fenvalerate (somma ta' RR, SS, RS u SR isomers) | L-ifrat | 25 µg/kg | Muskoli | L-MRL temporanji jiskadu fl-1 ta' Lulju 2004; |250 µg/kg | Xaħam |25 µg/kg | Fwied |25 µg/kg | Kliewi |40 µg/kg | Ħalib" |--------------------------------------------------